Защо да изберем бебешка количка триколка?

Триколките предлагат две основни предимства пред четириколките. Първо, голяма част от тях са предназначени за ползване по неравен терен, което ви дава възможност спокойно да се придвижвате по градски алеи, екопътеки или дори на плажа. Второто им предимство идва от единичното предно колело, което позволява лесно маневриране дори с една ръка.
Не се заблуждавайте, че едно колело по-малко означава по-нестабилна количка. Ако сте излезли на пазар или отивате да вземете по-голямото си дете от училище, спокойно ще можете да закачите на количката и детската раница, и пазарските торби, без да се притеснявате, че ще нарушат баланса ѝ. 

